**R E F E R A T**

**Bestyrelsesmøde**

**Tid:** tirsdag d. 01/4 2025 kl. 19:00.

**Sted:** Videomøde.

**Inviteret**: Bestyrelsen og ansatte.

**Afbud:** Jesper Kierkegaard, Bjørn Ulriksen.

1. **Godkendelse af dagsorden**
   1. Ingen
2. **Underskrivning af referat fra sidste bestyrelsesmøde**
   1. Underskrives ifm. R-mødet.
3. **Orientering fra Driftsleder v/Michael**
   1. Kampsportsforeningen i Hillerød som udbyder et hold med brydning, er nu blevet foreningsoprettet på foranledning fra Danmarks Brydeforbund.
   2. Flot medlemsfremgang for 2024, tallene offentliggøres d. 2. april. Palle Nielsen er blevet interviewet af Ritzau.
4. **Forbundets økonomi og budget for 2025 v/Michael**
   1. Budgettet for 2025 blev revideret. De økonomiske forhold omkring DIF Skole OL blev justeret. Der var en rettelse til elitebudgettet. Der var fundet tre fejl i excelarket. På mødet blev det besluttet at tilføre DKK 20.000 yderligere til omkostninger omkring opkvalificering af internationale dommere. Det bør vurderes nøjere end hidtil, hvorvidt det er bydende nødvendigt at sende UWW dommere afsted til internationale turneringer, når det ikke er påkrævet.
   2. Bestyrelsen får fremsendt det reviderede budget hurtigst muligt efter mødet mhp. godkendelse.
5. **Opfølgning på forslag om ændring af mesterskabsregulativ samt stævneregulativ v/Marie & Palle**
   1. Bestyrelsen drøftede kort behovet for ændringer til hhv. mesterskabs- og stævneregulativet på baggrund af et forarbejde som Marie Christensen og Mathias Bauer har stået for.
6. **Planlægning af ideseminar samt repræsentantskabsmøde v/Michael**
   1. Michael Yde gennemgik det forventede dagsprogram. Der forventes at komme en ekstern oplægsholder. Der er styr på hhv. dirigent og referent. Såfremt der måtte komme kampvalg, så skal det foregå under selve repræsentantskabsmødet så det ikke tager tid fra ideseminaret.
   2. Alle tre bestyrelsesmedlemmer som er på valg, er villige til at modtage genvalg. Det er formand Palle Nielsen samt bestyrelsesmedlemmerne Marie Christensen og Mathias Bauer.
7. **Orientering om det strategiske arbejde v/Michael**
   1. Der har været afholdt møde med vores strategikonsulent hvor 2. halvår 2024 blev evalueret. Vi er overvejende kommet godt i mål med alle vores indsatser, hvorom tilslutningen til træneruddannelse og trænernetværk stadig er lavere end ønsket.
8. **Markedsføring af forbundet (herunder Facebook) v/Palle**
   1. Bestyrelsen drøftede muligheden for at inddrage markedsføring som en del af tiltagene i den kommende strategiperiode.
9. **Seneste nyt fra udvalgene**
   1. **Eliteudvalget v/Palle**
      1. Intet nyt.
   2. **Ad-hoc udvalget ”Dommeruddannelse” v/Michael**
      1. Der afholdes online dommerkursus i april. Der er ligeledes efterspørgsel på et kursus i efteråret. Vi afventer det første kursus og vurderer målgruppen.
   3. **Ad-hoc udvalg for rekruttering af dommere v/Mathias**
      1. Der er aftalt en ny opgavefordeling mellem UWW dommerne. Dommerne er orienteret herom i marts måned. Udadtil ift. stævnearrangørerne kommer det ikke til at gøre en forskel.
   4. **Ad-hoc udvalg vedr. holdmesterskabet v/Luca**
      1. Der afholdes møde i april. Arbejdsgruppen består af Lukas Høier, Martin Lorenzen, Joni Hansen samt Luca Holt som tovholder. Der er søgt inspiration fra forskellige kendte koncepter. Der søges at inddrage begge køn samt alle alderskategorier. Det nye holdmesterskab skal præsenteres kort på Ideseminaret.
10. **Opfølgning på kontaktpersonordningen i klubberne v/Palle**
    1. Luca Holt blev udpeget som kontaktperson for den nyopstartede klub Hillerød Brydeklub. Der er indledende planer om en ny holdturnering for begyndere i Københavnsområdet.
11. **Dato for næste bestyrelsesmøde**
    1. Der blev ikke fastsat en dato for næste bestyrelsesmøde. Der indkaldes kun til bestyrelsesmøde forud for årsmødet, hvis det viser sig nødvendigt.
12. **Eventuelt**
    1. John Højgaard ønsker ligesom i 2023 og 2024 at reklamere for Bamselotteriet via forbundets kanaler.